มีเพศสัมพันธ์กับแฟน(หลั่งนอก)แล้วกินยาคุมฉุกเฉินแล้วมีเพศสัมพันธ์(หลั่งนอก)อีกหลายครั้งมีโอกาศท้องไหมคะ ถ้ามีโอกาศท้องควรทำอย่างไง
สวัสดีค่ะ การมีเพศสัมพันธ์โดยใช้วิธีการหลั่งนอกนั้น จะมีโอกาสตั้งครรภ์ได้ประมาณ 4%-22% แต่หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95% ส่วนการมีเพศสัมพันธ์ต่ออีก หากยังไม่เกิน 12 ชั่วโมงหลังจากที่ได้ทานยาคุมฉุกเฉินไป ยาก็จะยังช่วยป้องกันการตั้งครรภ์ได้อยู่ แต่หากเลย 12 ชั่วโมงไปแล้ว ยาก็จะไม่สามารถช่วยป้องกันการตั้งครรภ์ได้แล้ว จึงอาจต้องทานยาซ้ำไปอีกค่ะหลังจากนี้ หากจะมีเพศสัมพันธ์ ก็ควรใช้ถุงยางอนามัยป้องกันค่ะ และรอให้มีประจำเดือนมา เมื่อประจำเดือนมาแล้ว ก็ควรเริ่มใช้วิธีคุมกำเนิดที่มีประสิทธิภาพสูงต่อไป เช่น ยาเม็ดคุมกำเนิด ยาฉีดคุมกำเนิด ยาฝังคุมกำเนิด เป็นต้น